Apollo 12. Misterele şi controversele unei misiuni uitate pe nedrept.
Pe 14 noiembrie se împlinesc 51 de ani de la misiunea Apollo 12. Mai puţin cunoscută, misiunea nu a fost ferită de aventuri şi controverse. La noapte are loc lansarea noii misiuni SpaceX.
Dacă tot ne apropiem de lansarea noii misiuni SpaceX de la noapte, îți povestesc despre o altă misiune, pe nedrept uitată. Se întâmpla tot într-o zi de 14 noiembrie, dar acum 51 de ani.Despre Apollo 12 se vorbește foarte puțin. Poate și pentru că a fost pusă între Apollo 11, misiunea care a dus primii oameni pe Lună, și Apollo 13, misiunea ghinionistă, despre care ai văzut și filmul.Dar nici Apollo 12 nu a fost ferită de aventuri și controverse. Atunci racheta Saturn 5 a fost lovită de fulger în timpul lansării. Și nu o dată, ci de două ori, la un interval de 16 secunde.Din fericire, astronauții simulaseră o astfel de situație la antrenamente și au știut ce să facă. Așa că au ajuns cu bine pe Lună.Alan Bean, unul dintre astronauți, își aduce aminte cu modestie despre eveniment: "Nimeni nu e suficient de bun ca să merite o șansă să facă asta față de ceilalți oameni de pe Pământ, nimeni nu e atât de bun în comparație cu ceilalți. Nici eu nu eram, dar am avut noroc. Unul din lucrurile la care m-am gândit, am stat pe Lună 30 de ore, ne-am antrenat ani de zile și ne-am gândit ani de zile la asta și m-am întrebat, asta e tot? S-a terminat atât de repede?"Astronauții au înlocuit câteva piese, inclusiv camera sondei Surveyor 3, care-i aștepta cuminte pe Lună. Numai că odată ajunși acasă, specialiștii au constatat că pe cameră a supraviețuit o bacterie comună – un streptococ.Dar de unde a venit bacteria? A supraviețuit în spațiu doi ani și jumătate? Sau contaminarea a avut loc în laboratorul unde a fost analizată camera? Nici până astăzi nu se știe.